Diari Oficial de la Generalitat Valenciana


Sumari del DOGV 373, del 07-05-1986 (1986/806174)

RESOLUCIÓ de 24 d'abril de 1986, de la Subsecretaria de Govern, per la qual es convoca la concessio de 9 beques per a la realitzacio de pràctiques professionals de Radio-difusio Sonora en les instal lacions de Radio Nacional d'Espanya a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   373

Data del DOGV
:   07-05-1986

Secció del DOGV
:   ALTRES DISPOSICIONS

Número del document
:   1986/806174


Data del document
:   24-04-1986

Organisme emissor
:   Presidència de la Generalitat

Tipus de document
:   Resolució

Resolució de 24 d'abril de 1986, de la Subsecretaria de Govern, per la qual es convoca la concessió de 3 beques per a la realització de pràctiques professionalsde Ràdio-difusió Sonora en les instal.lacions de Ràdio Nacional d'Espanya a la Comunitat Valenciana.  
Vist que la Direcció General de Mitjans de Comunicació Social formula proposta de concessió de 3 Beques per a la realització de pràctiques professionals de Ràdio-difusió Sonora en les instal·lacions de Ràdio Nacional d'Espanya a la Comunitat Valenciana, per a la qual cosa s'han elaborat les bases que han de regir la Convocatòria.   
Vist que la Intervenció Delegada de la Intervenció General de la Generalitat Valenciana ha informat de l'existència de consignació pressupostària en el concepte 31.68.634.5.998 del Pressupost de la Generalitat Valenciana per a 1986.   
Ateses les facultats que em confereix l'article 31 del Decret 152/85 de 4 d'octubre, pel qual s'aprova el Reglament Orgànic i Funcional de la Presidència, he resolt:   
Primer. Que s'efectue la Convocatòria per a la concessió de 3 Beques per a la realització de pràctiques professionals de Ràdio-difusió Sonora en les instal·lacions de Ràdio Nacional d'Espanya a la Comunitat Valenciana.   
Segon. Aprovar les bases que s'adjunten i que hauran de regir-hi.   
València, 14 d'abril de 1986. -El Subsecretari de Govern: Fernando J. Puente Roig.   
ANNEX  
Convocatòria de 14 d'abril de la Presidència  
de la Generalitat Valenciana per a la concessió de tres Beques  
per tal de realitzar pràctiques professionals de Ràdio-difusió Sonora  
La Presidència de la Generalitat, a proposta de la Direcció General de Mitjans de Comunicació Social, i en el marc de la política dirigida al minorament i l'especialització dels professionals de la informació en l'àrea de la Ràdio-difusió Sonora ha decidit, d'acord amb la direcció de Ràdio Nacional d'Espanya, de convocar tres beques per a la realització de pràctiques professionals en els estudis i les instal·lacions de Ràdio Nacional d'Espanya a la Comunitat Valenciana.   
Per això es fa pública la dita convocatòria d'acord amb les bases següents:   
1. Objecte.   
Les beques tenen per objecte la formació complementària i l'especialització en tècniques de ràdio-difusió sonora mitjançant la realització de pràctiques en els estudis i centres de Ràdio Nacional d'Espanya a la Comunitat Valenciana.   
II. Requisits dels sol·licitants:   
Podran optar a aquestes beques els periodistes interessats a promocionar-se en la pràctica de la formació professional objecte de la convocàtoria.   
III. Mèrits preferents.   
Hom considerarà mèrits preferents:   
a) Estar en possessió de la licenciatura en Ciències de al Informació.   
b) El coneixement idoni de les dues llengües oficials de la Comunitat Valenciana.   
c) Estar acreditat per alguna de les Organitzacions Professionals de l'àrea laboral corresponent.   
d) Ser menor de trenta anys.   
Els mèrits que s'aduesquen hauran d'acreditar-se amb la documentació necessària.   
IV. Nombre, dotació i classe de les beques.   
Les beques es convoquen en nombre de tres i són dotades amb 74.000 ptes. brutes mensuals, inclosa així mateix una assegurança d'assistència mèdica a becaris.   
Hom concedirà a periodistes per tal de realitzar pràctiques de ràdio-fonista en el sentit més polivalent del terme, és a dir, per tal d'exercir indistintament les activitats de redacció, locució, comentarista i edició o emissió.   
V. Durada i destinació dels becaris.   
El període de benefici de les beques serà de 6 mesos i començarà quan es notifique a l'interessat.   
El Subsecretari de Govern podrà deixar sense efecte alguna de les beques a proposta de la Direcció General de Mitjans de Comunicació Social, amb la sol·licitud justificada prèviament del Director de Ràdio Nacional d'Espanya a la Comunitat Valenciana.   
Els candidats hauran de manifestar-hi la disponibilitat de gaudir la beca en qualsevol instal·lació de Ràdio Nacional d'Espanya a la Comunitat Valenciana.   
Les vacants que es produesquen seran automàticament cobertes segons l'ordre establert en la borsa de reserva que resulte de la sel·leció.   
Així mateix, qualsevol abandonament que es produís durant el període de gaudiment de la beca, serà automàticament cobert segons l'ordre establert en la susdita borsa de reserva.   
VI. Formalització de les sol·licituds.   
Els impressos de sol·licitud seran a disposició dels interessats en la Secretaria General Administrativa (Registre General), de la Presidència de la Generalitat Valenciana.   
Els candidats hauran de presentar en el Registre General de la Presidència o enviar per qualsevol altre mitjà previst en l'article 66 de la Llei de Procediment Administratiu, el susdit imprés de sol·licitud complimentat, juntament amb la documentació següent:   
a) Currículum vitae, on figuraran les dades personals, data de naixement, domicili, telèfon i una fotografia tamany carnet.   
b) Expedient acadèmic.  
c) Qualsevol altre document que acredite la possessió d'altres títols o mèrits docents, investigadors o professionals que hom vulga d'al·legar-hi.   
d) Declaració de la disposició i la disponibilitat per a residir a les mateixes localitats o properes a les quals són ubicats els centres de Ràdio Nacional d'Espanya a la Comunitat Valenciana, indicant-hi, en tot cas, la preferència d'aquests últims, València i Alacant.   
VII. Termini de sol·licitud.   
El termini de sol·licitud serà de 15 dies naturals comptadors desde l'endemà de la publicació d'aquesta Convocatòria en el Diari Ofcial de la Generalitat Valenciana.   
VIII. Procés de selecció i concessió de les beques.   
Les beques seran adjudicades per un Jurat format per les persones següents:   
-La Directora de Mitjans de Comunicació Social, que hi farà de presidenta del Jurat.   
-El Director Territorial de Ràdio Nacional d'Espanya a la Comunitat Valenciana, com a vocal.   
-El Secretari General Administratiu de la Presidència de la Generalitat, o persona en qui delegue, que serà alhora vocal i Secretari del Jurat.   
Els membres del Jurat podran ser assessorats pel personal tècnic o professional que calga i que podrà assistir a la selecció amb veu però sense vot.   
El Jurat es reunirà dins els 10 dies següents a l'acabament del termini de presentació de candidatures i podrà convocar-hi a tots aquells candidats que s'escaiga per tal de comprovar, mitjançant entrevista, aquells termes dels mèrits aduïts que consideren d'interés.   
El Jurat podrà declarar deserta, totalment o parcial, l'adjudicació de les beques convocades, reservant-se la facultat d'interpretar el contingut d'aquestes bases als efectes d'adjudicació de les beques.   
IX. Drets i obligacions dels becaris.   
Aquestes beques són incompatibles amb qualsevol altra beca o ajuda otorgada per la Generalitat Valenciana o l'Ens Públic RTVE.   
La infracció d'aquesta regla autoritzarà la Presidència de la de la Generalitat Valenciana a la cancel·lació del gaudiment de la beca.   
Seran de preferència els candidats que no tinguen una activitat laboral regular remunerada.   
La condició de becari no genera cap relació laboral ni amb la Generalitat ni amb la Ràdio Nacional d'Espanya (RTVE).   
La Direcció Territorial de Ràdio Nacional d'Espanya a la Comunitat Valenciana, d'acord amb aquestes bases, en determinarà la destinació, n'ordenarà les activitats i establirà la dedicació dels becaris segons els criteris d'organització dels propis serveis i mitjans.   
Finalitzat el període de vigència de la concessió de la beca, i amb l'informe previ de l'assistència, l'aprofitament i l'aptitud per part de la Direcció Territorial de Ràdio Nacional d'Espanya a la Comunitat Valenciana, es lliurarà el certificat que pertoque.   
La Presidència de la Generalitat resoldrà les incidències que es produesquen durant el període de benefici de les beques i les deixarà sense efecte en cas d'incompliment de les obligacions per part dels becaris.